# Účtovníctvo, otázky na skúšku v zimnom semestri akademického roku 2019/2020

**Poznámka**. V tých prípadoch, kde otázky vychádzajú z právnej úpravy, má sa na mysli právna úprava účtovníctva v Slovenskej republike k 1. 12. 2019, predovšetkým s ohľadom na malé a veľké účtovné jednotky (podnikateľov účtujúcich v sústave podvojného účtovníctva)

**Okruh, z ktorých sa vyberá otázka č. 1**

1. Vysvetlite podstatu účtovníctva jeho význam funkcie a úlohy.
2. Vysvetlite požiadavky rôznych používateľov informácií z účtovníctva na informácie prezentované v účtovnej závierke.
3. Charakterizujte účtovnú jednotku, predmet účtovníctva, účtovné obdobie a sústavu účtovníctva podľa právnej úpravy účtovníctva.
4. Charakterizujte majetok podľa právnej úpravy účtovníctva, jeho vzťah k aktívam a využitie kategórie majetku pre účely rozhodovania.
5. Vysvetlite potrebu triedenia majetku a obsah základných skupín a podskupín majetku podľa právnej úpravy účtovníctva pre podnikateľov.
6. Charakterizujte záväzky podľa právnej úpravy účtovníctva, ich vzťah k pasívam a využitie kategórie záväzkov pre účely rozhodovania.
7. Vysvetlite potrebu triedenia záväzkov a obsah základných skupín a podskupín záväzkov podľa právnej úpravy účtovníctva.
8. Charakterizujte vlastné imanie ako súčasť pasív, uveďte a charakterizujte položky vlastného imania podľa právnej úpravy účtovníctva a vysvetlite potrebu rozlišovania vlastného imania a záväzkov.
9. Uveďte štruktúru súvahy podnikateľov a vzťah medzi aktívami a pasívami, ktoré sú v nej zobrazené.
10. Charakterizujte náklady podľa právnej úpravy, ich využitie pri rozhodovaní, prístupy k ich členeniu a obsah základných skupín nákladov.
11. Charakterizujte výnosy podľa právnej úpravy, ich využitie pri rozhodovaní, prístupy k ich členenie a obsah základných skupín výnosov
12. Vysvetlite vzťah medzi nákladmi a výdavkami a vzťah medzi výnosy a príjmami.
13. Vysvetlite zásady uplatňované pri účtovaní nákladov a výnosov a vysvetlite pravidlá účtovania na výsledkových účtoch.
14. Charakterizujte výsledok hospodárenia podľa právnej úpravy účtovníctva, uveďte spôsob jeho zisťovania v podvojnom účtovníctve a jeho zobrazenie v účtovníctve.
15. Charakterizujte účtovné prípady, vysvetlite ich triedenie na účtovné prípady nepôsobiace na výsledok hospodárenia a na účtovné prípade pôsobiace na výsledok hospodárenia
16. Vysvetlite podstatu a význam účtovných zásad a účtovných metód a vzťah medzi nimi.
17. Charakterizujte zákon č. 431/2002 Z. z. o účtovníctve v znení neskorších predpisov a zaraďte ho do kontextu iných právnych predpisov upravujúcich aspoň čiastočne účtovníctvo (zákonov, podzákonných právnych predpisov Ministerstva financií SR).
18. Charakterizujte opatrenia Ministerstva financií SR pre oblasť účtovníctva a zaraďte ich do kontextu zákona č. 431/2002 Z. z. o účtovníctve, v znení neskorších predpisov.
19. Vysvetlite význam a možnosti uplatnenia vnútorných predpisov účtovných jednotiek pre účtovníctvo?
20. Charakterizujte nadnárodnú úpravu účtovníctva a vplyv IFRS, nariadení a smerníc Európskej únie na v oblasti účtovníctva na účtovné jednotky v SR.
21. Charakterizujte vzájomný vzťah medzi účtovníctvom a daňovou sústavou v SR.

**Okruh, z ktorých sa vyberá otázka č. 2**

1. Vysvetlite podstatu účtu ako metodického prostriedku účtovníctva a využite zásady podvojnosti účtovania.
2. Vysvetlite pravidlá účtovania na súvahových účtoch.
3. Vysvetlite postup vyčíslenia výsledku hospodárenia prostredníctvom uzávierkových účtov a jeho zaúčtovanie.
4. Charakterizujte účtovú osnovu, rámcovú účtovú osnovu pre podnikateľov, účtový rozvrh, ich využitie a vzájomný vzťah,
5. Vysvetlite druhy účtov a ekonomický obsah účtových tried rámcovej účtovej osnovy pre podnikateľov.
6. Charakterizujte analytickú evidenciu, oblasti jej využitia a jej väzbu k syntetickým účtom..
7. Charakterizujte účtovný záznam, jeho druhy a formy a vysvetlite požiadavky ktoré sú na neho kladené. Opíšte automatizované spracovanie účtovných záznamov.
8. Vysvetlite význam účtovných dokladov, ich náležitosti, ich obeh a funkcie v účtovnej jednotke.
9. Charakterizujte účtovný zápis a vysvetlite obsah a dôvody požiadaviek kladených na účtovné zápisy.
10. Charakterizujte účtovné knihy.
11. Vysvetlite podstatu a potrebu oceňovania v účtovníctve a vysvetlite jednotlivé oceňovacie veličiny podľa právnej úpravy účtovníctva.
12. Vysvetlite pojem „deň ocenenia“ a vymenujte a vysvetlite oceňovacie veličiny používané ku dňu uskutočnenia účtovného prípadu pri prvotnom ocenení majetku resp. záväzkov. Objasnite podstatu prepočtu majetku a záväzkov vyjadrených v cudzej mene na eurá a uveďte použitie kurzov na prepočet ku dňu uskutočnenia účtovného prípadu.
13. Vysvetlite spôsoby ocenenia majetku pri jeho úbytku a znížení hodnoty.
14. Vysvetlite oceňovanie majetku a záväzkov ku dňu, ku ktorému sa zostavuje účtovná závierka. Objasnite podstatu prepočtu majetku a záväzkov vyjadrených v cudzej mene na eurá a uveďte použitie kurzov na prepočet ku dňu, ku ktorému sa zostavuje účtovná závierka.
15. Vysvetlite kontrolu vecnej a formálnej správnosti účtovníctva a využitie vnútorného kontrolného systému účtovnej jednotky pri kontrole správnosti účtovníctva.
16. Vysvetlite opravu chýb v účtovníctve (v účtovných záznamoch).
17. Charakterizujte vzťah bežného účtovníctva, účtovnej závierky a účtovnej uzávierky.
18. Charakterizujte účtovnú závierku, uveďte jej štruktúru v rámci sústavy podvojného resp. jednoduchého účtovníctva, jej využitie a povinnosti účtovnej jednotky ktoré s ňou súvisia.
19. Vysvetlite podstatu, obsah a štruktúru súvahy podľa právnej úpravy pre účtovníctvo.
20. Vysvetlite podstatu, obsah a štruktúru výkazu ziskov a strát podľa právnej úpravy pre účtovníctvo.
21. Vysvetlite podstatu, obsah a štruktúru poznámok podľa právnej úpravy pre účtovníctvo.